HR
22.7.2022.
Službeni list Europske unije
C 281/13
Kemijski sastav jestivog tkiva mesa „Katsikaki Limnou” razlikuje se od sastava jarećeg mesa iz drugih dijelova Grčke, čija prosječna vrijednost masti iznosi 1,2 % u usporedbi sa 6,9 % za „Katsikaki Limnou”.
3.3.
Hrana za životinje (samo za proizvode životinjskog podrijetla) i sirovine (samo za prerađene proizvode) Jarad je rođena između kraja studenoga i kraja veljače.
Sisaju u razdoblju od 45 do 60 dana.
Na kraju tog razdoblja jarad se privikava na konzumiranje grubog krmiva s pomoću prilagođene hrane koja se sastoji od grubog lokalno proizvedenog sijena žitarica i povrća.
Nakon odbijanja od sise obično slijedi razdoblje od 1 do 2 mjeseca u proljeće tijekom kojeg jarad pase s odraslim kozama.
Koze koje se uzgajaju na otocima Limnos i Agios Efstratios potomci su lokalnih populacija nastalih prirodnim križanjem pasmine Capra prisca, koja je autohtona u Grčkoj.
Koze su male i prilagođene mikroklimi i okolišu otoka Limnos i Agios Efstratios.
Ishrana odraslih koza temelji se uglavnom na slobodnoj ispaši na pašnjacima određenog zemljopisnog područja.
Ishrana uključuje i dopunske mješavine koje obično sadržavaju proizvode dobivene od žitarica, mahunarke, slamu žitarica (uglavnom durum pšenica), djetelinu i proizvode uljarica, koji se uglavnom proizvode na razgraničenom zemljopisnom području, te vitamine i elemente u tragovima.
3.4.
Posebni proizvodni postupci koji se moraju provesti na određenom zemljopisnom području Oznaka „Katsikaki Limnou” može se upotrebljavati isključivo za jarad ojarenu, uzgojenu i zaklanu unutar razgraničenog područja.
To uključuje iskrvarenje te uklanjanje kože i utrobe.
Koze koje su tu jarad ojarile isto su tako ojarene i uzgojene na razgraničenom zemljopisnom području.
3.5.
Posebna pravila za rezanje, ribanje, pakiranje itd.
proizvoda na koji se odnosi registrirani naziv —
3.6.
Posebna pravila za označivanje proizvoda na koji se odnosi registrirani naziv Bez obzira na to kako se proizvod predstavlja za prodaju (cijeli, polovica ili u komadima), uz zahtjeve za označivanje navedene u nacionalnom zakonodavstvu i zakonodavstvu EU-a, na meso „Katsikaki Limnou” postavlja se sljedeći poseban logotip:
Taj logotip mora imati i brojčanu oznaku životinje i gospodarstva s kojeg potječe trup te datum klanja.
Brojčana oznaka sastoji se od: — numeričkog koda koji se odnosi na gospodarstvo na kojem se proizvode životinje, — identifikacijske oznake žive životinje koja odgovara trupu, — datuma klanja.
Na primjer, trup s gospodarstva s brojčanom oznakom EL8330**** i živa životinja broj 002 zaklana 1. prosinca 2020.
dobili bi jedinstvenu oznaku 8330****002-01/12/2020.